شەفەق نیوز/ سەرچەوەیگ ئەمنی لە دیالە، ئمڕوو دووشەممە، خەوەردا لە دەسگیرکردن سەرکردەیگ لە ریخریاگ داعش لە باکوور پارێزگاگە.فالح عەزاوی فەرماندەی فەوج چوارم لە لیوای 'نیدا دیالە' ئەرا حەشد خەوەردا ئاژانس شەفەق نیوز ک هێزەیل هاوبەش لە فەوج 'سەد عزێم'- لیوای ١٨ لە سوپای عراق و حەشد هووزه‌یل، توێەنستن دەسوەسەر سەرکردەیگ لە داعش بکەن لە ئۆپراسیۆن جیوازیگ لە ناوچەیل ''موعەسکەر عائیشە'' لە کویەیل حەمرین.''موعەسکەر عائیشە'' ، گەوراترین کامپ سەربازیە ئەرا داعش لە دەورگرد دیالە، ئەندامەیل داعش دووارە ئاوه‌دانی کردن و لەی دویاییە لەناوی جیگربوین هەرچەن هێزە ئەمنیەگان راگەیانن لە ویران کردنی وەتەواوەتی.
